club47031643
Акай Кинеге (Сергей Кыныев) баштану.
Акай Кинеге баштанып jадыс, бис – Алтай Ак jаҥыс орныктырып, jаҥданып турган алтай укту албаты болорыс. Слерге, Акай Кине, ачык баштанып, акту кÿÿнистеҥ, мындый эрмек айдып jадыс. Акай Кине, слер, эки муҥ jылда Алтай Ак jаҥ орныктырылып башталарда, Каракол öзöктиҥ Алтай Ак jаҥын орныктырып турган улустыҥ тоозында болуп, jаан jарлык эмчи – томчы кижи Василий Багырович Чекурашевке келип эмденип, кожо иштеер болуп куучындажып, албатыны кöдÿрерине иштеер бодыгар. Jе, оноҥ, мен слердеҥ аргалу – чакту деп, тыҥзынып, jÿре бердигер. Оноҥ кайда ла барып, мÿргÿÿлдер öткÿрдигер. 
- Мен Василий Чекурашевтеҥ неем ле башка, мен оноҥ бийик, санаалу, мен ол кирези болбозым ба?! – деп jÿрдигер. Бис, слердиҥ мÿргÿÿлдер öткÿргенигер керегинде бичидис: Улаган аймактыҥ, Саратан jуртында; Кан – Оозыныҥ: Кырлык, Мöндÿр Соккон, Яконур ла оноҥ до öскö jурттарда; Кöксÿ – Оозында: Шыргайта, Куjурлууда, Сугашта – бу jурттарда мÿргÿÿлдер öткÿрип, баш билинип jÿреле, не аайлу Алтай jерди катууландырган эдигер. Бу айдылган jурттарда, шоу мÿргÿÿлдердиҥ кийнинде сÿрекей кöп улус божоп, анчадала jиит улус, не ле болуп, jеткерлерге кирип атана берди.
Эмди бу Акай Кине керегинде канча катап бичидис, «Я – МЕН» деген jаман санаазына салдырып, шоу – мÿргÿÿлдер öткÿрип, билеечи – угаачы болуп, арт учында келеле Каан Баланыҥ сÿнезиле куучындажып турган боло берген. Чын Каан Баланыҥ сÿнезиле куучындажып турган болзо, ол качан да Укокко барала, шоу мÿргÿÿл öткÿрбес эди. Чынын айтса, бу Акай Кине деп кижиде, слерде Акай, öрö турган Jайааннаҥ не де jок, кандый да jайалта jок. Алтай Ак jаҥныҥ jааны деп бойыгарды аданып алып, не болбодыгар. Мыны ончо тоолорго бÿдÿн газетте jетпес. Чек учында келип Б.Бедюровтыҥ бирÿзи болуп калдыгар. Öрö турган Кудайдаҥ да коркыбай канча улустыҥ тынына jеттигер. Бойыҥ мака чыгарарга , тенек алтайлар не ле болор, улустыҥ тыны да карам эмес. Бир öйдö Б.Бедюров бойына не аайлу кöп jамы илген эди, арт учында келеле, «Генеральный директор ассамблеи тюркских народов» деп аданды. Анаҥ бир Тÿрк ученый профессор исследователь, Тÿрк Билге келип каткырды не, клоун деп, бойына бодоп jамы илип алган деп. Бедюров, бу тужында тен кичинек те кызарбады. Алтай албатызын кöдÿрип, ичкери öзÿмге эмес, кара jаҥыс бойлорын ла мактадып jÿрерге турган улус не бу. Акай Кине база мындый ла ок клоун, шоумен. Бойын Алтай Ак jаҥныҥ jааны деп аданып алган, ого мындый jаҥды кем берген, бойы – бойына адап алган эмей. Акай бойын кöдÿрип, мактадып jÿрерге турган да ондый болбой. Албаты учун иштеп турган кижи болуп, бойын кöдÿрип jÿрген клоун. Ол албатызы учун иштеп турган jарлыктар качан да бойын макка чыгарып, рекламировать эдип турганын укканар ба, айла, кöргöнигер бе?! КАЧАН АЛТАЙ JАҤНЫҤ JААНДАРЫ: В.Б.Чекурашев, А.Н.Сайдутов, ээлÿ кайчы О.Б.Ыжиков(Jаjаҥ) – jарлык улус иштеп, баштап апарып, орныктырып jÿреле, бойлорын оной аданбай jÿргилери. Нениҥ учун дезе, бу улуска мак керек jок, бу улус албатым амыр öрö öзÿмге, нак болуп барзын деп иштеп турган . Бу улус албатыны эмдеп – томдоп, акча – манатта албай jат, чын Кудайдыҥ улузы. 
А бу Акай Кинениҥ уйалар jÿзи jок кижи, нениҥ учун дезе, бу айдылган jурттарда jастыра шоу мÿргÿÿлдер öткÿрерде, Алтай jер катууланып, канча улус jеткерленип, не ле болуп божогондор, эмди мындый коркышту айалганы кöрÿп, чочып токтобой турган да, мындый артист клоун кижинеҥ нени алараар. Чын уйалар jÿзи jок, через человеческие трупы идет к славе, мындый коркышту кинчек – кийге канай чыдарга турган. Öскö санаалу кижи болгон болзо, öткÿрген шоу мÿргÿÿлдеринеҥ канча албаты кырылган, мындый айалгага ал – санаага тÿжÿп калар эди, а бу Акайга не де керек jок. Улустыҥ, бала – барказыныҥ jÿрÿми бир де карам эмес. Учында келип, Укокко барып база ла шоу мÿргÿÿл öткÿрди, ондо алтайды катууландырып салды. Эмди угуп – кöрÿп туругар, ондо Алтайдыҥ албтызыла не ле болуп баштала берер. Албаты шырага кире берер, а ол Акай Кине кем ле jок базып jÿрер. Бу чын jарлык, билеечи болгон болзо, качан да мындый куру шоу мÿргÿÿлдер этпес эди, ол jалтанып, алаҥзыыр эди, öрö турган Jайааннаҥ.
Василий Багырычка эмденеле , алтай jаҥын jаҥданып jÿрер кижи бололо , тыҥзынала jарлыкчы улусты jабыс кöрöлö, эмди там ла тескерлеп, там ла jарабас кылыктар кылынып не jÿгÿредеер? Jарлыкчы улустыҥ кийнинеҥ албаты барып jат, а слердиҥ кийнеердеҥ кем? Jарлыкчы улус чын тагылдар тургузып, чын мÿргÿÿлдер откÿрет а слердийи куру кей. Улус тöгÿнерди билип ийеле слердеҥ ырап jÿре берет. Jе слер тÿҥейле кöкÿп албаты-jон алды кийнеерле jÿгÿрзин деп неле болодор. Камера бедиреп, телевизорло макка чыгарга албаданадар. Качан качан токтороор бо слер. Слердийи тöгÿн деп билереер не бойор.
Что нибудь умное бы написал, фантазер ))))